Xoverdayîşê gerîlayan ê vera hêrişanê dewleta tirke Heftanîn de dewam keno. Gerîlaya YJA-Starî Dîrene Serheda ke tewrê Cengê Heftanînî bîye xoverdayîşê Heftanînî ANFyî rê ercna.
Dîrene îfade kerd ke beşdarîya Cengê Heftanînî seba aye firsendêk o û vat: ''Moral û manewîyatê embazanê ma zaf hol o. Vera hende teknîkî xoverdayîşêko biqîmet yeno kerdene. Beşdarîya nê xoverdayîşî seba mi rûmetêko pîl o. Tarîxê Kurdîstanî de xoverdayîşê pîlî estê. No xoverdayîş zî înan ra yo. Çalakîyê ke yenê kerdene zaf tesîrê mi kenê. Xeylêk leşkerî kişîyayî. PKK û milîtanê PKKyî, ciwanê Kurdîstanî tarîx nusenê.
Çimeyê ma Rayberî ya. Rayberîye çimeyê moralê ma yo. Ma heta peynî pê nê çimeyî Başûr bipawê. Başûr ê kurdan o.''
